CELEX: 32015R2296
Language: hu
Date: 2015-12-09 00:00:00
Title: A Bizottság (EU) 2015/2296 végrehajtási rendelete (2015. december 9.) a 3846/87/EGK rendelet által a mezőgazdasági termékekre vonatkozóan bevezetett export-visszatérítési nómenklatúrának a 2015. évre történő közzétételéről szóló 1366/2014/EU végrehajtási rendelet módosításáról (EGT-vonatkozású szöveg)

10.12.2015   
            
            
               HU
            
            
               Az Európai Unió Hivatalos Lapja
            
            
               L 324/9
            
         A BIZOTTSÁG (EU) 2015/2296 VÉGREHAJTÁSI RENDELETE
   (2015. december 9.)
   a 3846/87/EGK rendelet által a mezőgazdasági termékekre vonatkozóan bevezetett export-visszatérítési nómenklatúrának a 2015. évre történő közzétételéről szóló 1366/2014/EU végrehajtási rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel a mezőgazdasági termékek export-visszatérítési nómenklatúrájának létrehozásáról szóló, 1987. december 17-i 3846/87/EGK bizottsági rendeletre (2) és különösen annak 3. cikke harmadik albekezdésére,
   mivel:
   
               (1)
            
            
               Az 1366/2014/EU bizottsági végrehajtási rendelet (3) közzétette a 3846/87/EGK rendelet által a mezőgazdasági termékekre vonatkozóan bevezetett export-visszatérítési nómenklatúrát. Az említett végrehajtási rendelet alkalmazásának utolsó napját a rendelet 2015. december 31-ben határozta meg.
            
         
               (2)
            
            
               Annak érdekében, hogy elektronikus vámeljárásokat lehessen alkalmazni a kivitelre vonatkozóan, az export-visszatérítési nómenklatúra termékkódjait és árumegnevezéseit az export-visszatérítés kérelmezését megelőzően kellő időben rögzíteni kell a TARIC információs rendszerben. Az export-visszatérítési nómenklatúra egységes szerkezetbe foglalt változatának érvényességét meg kell hosszabbítani arra az esetre, ha az 1308/2013/EU rendelet alapján a szóban forgó időpont után kerül sor export-visszatérítés kérelmezésére.
            
         
               (3)
            
            
               Az export-visszatérítési nómenklatúrát a legkülső régiókra (POSEI) vonatkozó különleges támogatási intézkedésekre irányuló tagállami kérelmekhez is alkalmazzák. A szóban forgó intézkedések kérelmezésének egységesítése érdekében az export-visszatérítési nómenklatúra érvényességét meg kell hosszabbítani.
            
         
               (4)
            
            
               A 2016. évi Kombinált Nómenklatúrában (KN) bevezetett módosítások nem teszik szükségessé az export-visszatérítési nómenklatúra technikai kiigazítását a 2016. évre vonatkozóan.
            
         
               (5)
            
            
               Az 1366/2014/EU végrehajtási rendelet alkalmazási időszakát ezért további egy évvel, 2016. december 31-ig meg kell hosszabbítani.
            
         ELFOGADTA EZT A RENDELETET:
   1. cikk
   A 1366/2014/EU végrehajtási rendelet 2. cikkének második bekezdésében a „2015. december 31.” időpont helyébe a „2016. december 31.” időpont lép.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. december 9-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 671. o.
   
   
      (2)  HL L 366., 1987.12.24., 1. o.
   
   
      (3)  A Bizottság 2014. december 19-i 1366/2014/EU végrehajtási rendelete a 3846/87/EGK rendelet által a mezőgazdasági termékekre vonatkozóan bevezetett export-visszatérítési nómenklatúrának a 2015. évre történő közzétételéről (HL L 368., 2014.12.23., 1. o.).